НЧ “Христо Ботев-1928г“

 с. Иваново, общ. Харманли

 План за работа -2022г.

 ОСНОВНА ЦЕЛ:

Програмата за развитие на читалищната дейност през 2022г. е съобразена с изискванията на чл. 26, ал. 2 от Закона за народните читалища. Изготвянето на Програмата за развитие на читалищната дейност през 2022г. цели обединяване на усилията за развитие и утвърждаване на читалището като важна обществена институция, реализираща културната идентичност на село Иваново. Програмата ще подпомогне и популяризира годишното планиране и финансиране на читалищната дейност.

I.Библиотечна дейност.

Библиотечната дейност е една от основните дейности на читалищата. Тя ще бъде насочена към:

1.Превръщането на библиотеката в съвременен обществен и информационен център, полезен партньор и ефективен участник в процесите на информационно осигуряване на жителите и учениците в с. Иваново;

2.Технологично обновяване на библиотечната дейност за предоставяне на информационно обслужване на читателите.

3.Обновяване на застарелия библиотечен фонд чрез участие с проекти в програми на Министерството на културата и дарения.

4.Експониране на изложби и кътове с литература, витрини.

МЕРОПРИЯТИЯТА НА БИБЛИОТЕКАТА СА СВЪРЗАНИ С ИЗПЪЛНЕНИЕТО НА НАЦИОНАЛНАТА СТРАТЕГИЯ ЗА НАСЪРЧАВАНЕ И ПОВИШАВАНЕ НА ГРАМОТНОСТТА ДО 2022Г.

КУЛТУРЕН КАЛЕНДАР 2022 ГОДИНА

МЕСЕЦ ЯНУАРИ

 1.Витрина ,посветена на 174 г. От рождението на Христо Ботев

 2. Куклен театър-„Дядо вади ряпа “.

МЕСЕЦ ФЕВРУАРИ

 1. 149 г. от смъртта на Васил Левски -Васил Иванов Кунчев изложба-витрина и рецитал -съвместно с училището.

 2. Викторина по случай 149 г. от смъртта на Васил Левски.

 3.„Маша и мечокът”-Куклен театър.

 3.Клуб „сръчни ръчички“ изработка на мартеници.

МЕСЕЦ МАРТ

1.”Баба Марта бързала, мартенички вързала”

2. „Освобождението”-изложба-витрина.

 3.Освобождението -Викторина.

 4.Куклен театър „ Мама ми я оплете“.

МЕСЕЦ АПРИЛ

1.”Приказките на Андерсен”-по случай седмицата на детската книга.

2 Участие в националния Маратон на четенето.

3.”Вече сме читатели”-записване на първокласниците за читатели-беседа.

 4.Работилничка за великденски картички.

МЕСЕЦ МАЙ

1.Международен ден на труда-изложба.

 2.Ден на братя Кирил и Методий-витрина.

МЕСЕЦ ЮНИ

1.Детско шоу и изложба на детски рисунки, по случай деня на детето.

2.Лято в библиотеката-мероприятия

 -колективно четене на книги

 -акция за събиране на невърнати книги

МЕСЕЦ ЮЛИ

1.Лято в библиотеката- работа с деца от селото.

2.Подреждане и прочистване на фонда.

 АВГУСТ

 1.Лято в библиотеката- работа с деца от селото.

 МЕСЕЦ СЕПТЕМВРИ

1.”Съединението-витрина.”

МЕСЕЦ ОКТОМВРИ

 1.Детска фантазия в 50 рисунки”.

МЕСЕЦ НОЕМВРИ

1.Ден на народните будители

 2."Мамо ,прочети ми приказка"-по случай Деня на християнското семейство.

МЕСEЦ ДЕКЕМВРИ

1. Коледуване.

 отг.-библиотекар-секретар

II. Художествено-творческа дейност:

Съществена част от дейността на читалището е грижата за разширяване и развитие на любителското художествено творчество. Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната култура. Чрез тази дейност читалището ще има възможност за популяризиране на селото в страната.

III. Културен календар

Януари

1. Честване на „Ивановден“

2. Честване на родилната помощ- „Бабин ден“

Февруари

1. Трифон Зарезан или Деня на лозаря - традиционен български народен празник в чест на Свети Трифон.

Март

1. Ден на самодееца

2. Честване на националния празник 3-ми март.

3.Честване на 8-ми март .

4. Празнуване на „Сирни заговезни“

Април

1. Празнуване на народния обичай –Лазаруване.

2.Участие на „Тракийската шевица“ в гр. Харманли.

3. Участие в НФФ „С песните на Кичка Савова“ с. Сладун, обл. Хасково

Май

1. Участие в НСНТ „Китна Тракия пее и танцува“.

2. Участие в НФС“Читалището-храм на българският дух“ с. Крепост, обл. Хасково

Юни

1.Отбелязване Денят на Ботев -2 юни.

2. Участие в събора на селото.

Юли

1.Участие в НФФ“Кехлибарен грозд“ с. Лозен,обл. Хасково

2.Участие в НФС с. Доситеево, обл. Хасково

Август

1. Участие в НФС“По стъпките на Света Богородица“

Септември

1.Участие във ФФ „На хорото и фолклорните умения“ с. Узунджово, обл. Хасково

Октомври

1.Участие във ФФ „Песни край Марица“,с. Доситеево, обл. Хасково

Ноември

1. Отбелязване на 94 години НЧ“Хр. Ботев-1928“.

Декември

1. Отбелязване на празника Коледуване

IV. Финансиране.Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия, която е 1 бр.

V. Заключение

 Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край; подпомагането и развитието на любителското художествено творчество ще стимулира младите талантливи хора; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

 ПРЕДСЕДАТЕЛ:………………………….

 / К. Костов/